अखिलेश यादव बोले- 'विकास' पूछ रहा है कि किसी ने कहा था बनाएंगे क्योटो पर पांच साल में मिला सिर्फ...  
अखिलेश यादव का ट्वीट
पीएम मोदी पर कसा तंज
विकास के मुद्दे को उठाया
समाजवादी पार्टी के प्रमुख अखिलेश यादव (Akhilesh Yadav) लोकसभा चुनाव (Lok Sabha Election) के दौरान बीजेपी (BJP) और प्रधानमंत्री नरेंद्र मोदी (Narendra Modi) पर तंज कसने में बिल्कुल भी पीछे नहीं दिखाई दे रहे. रोजाना अपने सोशल मीडिया के जरिए किसी न किसी बात पर चुनावी मुद्दा उठा रहे हैं. पीएम मोदी के लोकसभा सीट वाराणसी पर चुटकी लेते हुए अखिलेश यादव ने गुरुवार को भी अपने आधिकारिक ट्विटर अकाउंट पर एक तस्वीर के साथ ट्वीट किया. इस तस्वीर में वह यूपी के सीएम योगी आदित्यनाथ जैसे दिखने वाले सुरेश ठाकुर के साथ प्लेन के पास खड़े दिखाई दिए.
अखिलेश यादव ने अपने ट्वीट में यूपी व केंद्र सरकार पर निशाना साधने हुए 'विकास' पर सवाल उठाया है. उन्होंने अपने ट्वीट में लिखा- ‘विकास' पूछ रहा है: 
सुनी क्या 
तुमने बनारस की कहानी 
एक बनारसी की ज़ुबानी
‘किसी ने कहा था 
बनाएंगे क्योटो
पर पाँच साल में 
मिला टूटो-फूटो'

‘विकास' पूछ रहा है:
सुनी क्या
तुमने बनारस की कहानी
एक बनारसी की ज़ुबानी
‘किसी ने कहा था
बनाएंगे क्योटो
पर पाँच साल में
मिला टूटो-फूटो' pic.twitter.com/5V22SE52Vo

इस ट्वीट के साथ अखिलेश साफ तौर पर बनारस में चल रहे निर्माणाधीन कार्यों पर सवाल उठाया है. पिछले लोकसभा चुनाव में पीएम मोदी द्वारा कहे गए वाराणसी को क्योटा बनाए जाने की बात को फिर से दोहराया और तंज कसा है. बता दें, अखिलेश ने बुधवार की देर शाम को भी एक ट्वीट किया था, जिसमें वह सीएम योगी आदित्यनाथ जैसे दिखने वाले शख्स के साथ पूड़ी खा रहे हैं. अखिलेश ने ट्वीट में लिखा, 'जब उन्होंने हमारे जाने के बाद मुख्यमंत्री आवास को गंगाजल से धोया था तब हमने भी तय कर लिया था कि हम उनको पूड़ी खिलाएंगे!'
करीब एक हफ्ते पहले 11 मई को लखनऊ में योगी आदित्यनाथ जैसे दिखाई देने वाले व्यक्ति सुरेश ठाकुर, अखिलेश यादव के साथ मंच पर दिखे थे. सुरेश ठाकुर ने अखिलेश यादव के भाषण के बाद समर्थकों से हाथ हिलाकर अभिवादन भी किया था.